| ပိဋကတ် သုံးပုံ |
| --- |
| ဝိနယပိဋက |
| * ပါရာဇိကဏ်
* ပါစိတ်
* မဟာဝဂ်
* စူဠဝါ
* ပရိဝါ
 |
| သုတ္တန်ပိဋကတ် |
| * ဒီဃနိကာယ်
* မဇ္ဈိမနိကာယ်
* သံယုတ္တနိကာယ်
* အင်္ဂုတ္တရနိကာယ်
* ခုဒ္ဒကနိကာယ်
 |
| အဘိဓမ္မာပိဋကတ် |
| * ဓမ္မသင်္ဂဏီ
* ဝိဘင်း
* ဓာတုကထာ
* ပုဂ္ဂလပညတ်
* ကထာဝတ္ထု
* ယမိုက်
* ပဋ္ဌာန်း
 |
| * ရှု
* ပြော
* ပြင်
 |

(၈)သုတ် ရှိပါသည်။

ဘုရားရှင် ကောသလနိုင်ငံ ... သီတင်းသုံးတော်မူနေစဉ် အညတရနတ်သား၏ မေးလျှောက်ချက်အရ ခရီးသွားသူ၏ အဆွေခင်ပွန်းသည် အတူခရီးသွားဖော်၊ မိခင်သည် မိမိအိမ်၌ အဆွေခင်ပွန်း၊ သူငယ်ချင်းသည် ပြုဖွယ်ကိစ္စရှိသူ၏အဆွေခင်ပွန်း၊ တမလွန်ဘဝ၌ အဆွေခင်ပွန်းသည် အဖန်ဖန်ကိုယ်တိုင်ပြုလုပ်အပ်သောကောင်းမှုဟု ဘုရားရှင် ဟောတော်မူသည့်သုတ်။

အဋ္ဌကထာ, ဋီကာတို့၌ မှတ်သားဖွယ်ဖွင့်ဆိုချက်များရှိပါသည်။

---

ဘုရားရှင် ကောသလနိုင်ငံ ... သီတင်းသုံးတော်မူနေစဉ် မိမိစကားကို နားထောင် နာယူကြသော မိတ်ဆွေ၊ အဆွေခင်ပွန်း၊ ဆွေမျိုးသားချင်း မိမိစကားကို နားထောင်ကြသူတို့ကို သတိပဋ္ဌာန်လေးပါးတို့ကို ပွားများခြင်းငှာ ဆောက်တည်စေ အပ်၊ သက်ဝင် စေအပ်၊ စွဲမြဲစွာတည်စေအပ်သောအားဖြင့် ချီးမြှောက်ကြရမည်ဟု ရဟန်းတို့အား အကျယ်အားဖြင့် ဘုရားရှင်ဟောတော်မူသည့်သုတ်။

---

ဘုရားရှင် ကောသလနိုင်ငံ ... သီတင်းသုံးတော်မူနေစဉ် မိမိစကားကို နား ထောင်ကြသော မိတ်ဆွေ၊ အဆွေခင်ပွန်း၊ ဆွေမျိုးသားချင်းတို့အား သစ္စာလေး ပါးကို မှန်ကန်စွာသိစေသောအားဖြင့် ထိုးထွင်း၍ သိမြင်စေရန်တိုက်တွန်းအပ်၊ သက်ဝင်၍ တည်စေအပ်၊ စွဲစွဲမြဲမြဲတည်စေသောအားဖြင့် ချီးမြှောက်ရမည်ဟု ရဟန်းတို့အား ဘုရားရှင်ဟောတော်မူသည့်သုတ်။

---

ဘုရားရှင် ကောသလနိုင်ငံ ... သီတင်းသုံးတော်မူနေစဉ် မှီဝဲပေါင်းသင်း ရမည့် မိတ်ဆွေကောင်း၏ အရည်အချင်းသုံးမျိုးကို ရဟန်းတို့အား ဘုရားရှင် ဟောတော်မူသည့်သုတ်။

---

ဘုရားရှင် ကောသလနိုင်ငံ ... သီတင်းသုံးတော်မူစဉ် မမှီဝဲမပေါင်းသင်းထိုက် သောမိတ်ဆွေ၏ ဓမ္မငါးမျိုးနှင့် မှီဝဲပေါင်းသင်းထိုက်သော မိတ်ဆွေ၏ အရည်အချင်း ငါးမျိုးတို့ကို ရဟန်းတို့အား ဘုရားရှင် ဟောတော်မူသည့်သုတ်။

---

ဘုရားရှင် ကောသလနိုင်ငံ ... သီတင်းသုံးတော်မူစဉ် ယုတ်မာသော မိတ်ဆွေ၊ အပေါင်းအသင်းတို့ကို ထဲထဲဝင်ဝင် မှီဝဲဆည်းကပ် အကြိမ်များစွာဆက်ဆံသောသူသည် ထိုသူယုတ်မာတို့၏ အမူအရာ အပြုအမူတို့ကို အတုလိုက်၍ကျင့် သုံးခြင်းကြောင့် အကျိုးစီးပွား ဆုတ်ယုတ်ပျက်စီးပုံ။

မိတ်ဆွေကောင်း၊ အပေါင်းအသင်းကောင်းတို့ကို ထဲထဲဝင်ဝင် မှီဝဲဆည်းကပ် အကြိမ်များဆက်ဆံသောပုဂ္ဂိုလ်သည် ထိုသူတော်ကောင်းတို့၏ အမူအရာ အပြုအမူတို့ကို အတုလိုက်၍ပြုကျင့်ခြင်းကြောင့် အကျိုးများရရှိပုံကို ရဟန်းတို့အား ဘုရားရှင် ဟောတော်မူသည့်သုတ်။

---

ဘုရားရှင် ကောသလနိုင်ငံ ... သီတင်းသုံးတော်မူစဉ် မှီဝဲပေါင်းသင်းရမည့် မိတ်ဆွေ၏အရည်အချင်း ခုနစ်မျိုးတို့ကို ရဟန်းတို့အား ဘုရားရှင်ဟောတော်မူသည့်သုတ်။

---

ဘုရားရှင် ကောသလနိုင်ငံ ... သီတင်းသုံးတော်မူစဉ် မိမိကိုငေါက်ငန်းနှင်ထုတ်သော်လည်း မဖြစ်မနေ မှီဝဲပေါင်းသင်းရမည့် မိတ်ဆွေ၏ အရည်အချင်းခုနစ်မျိုးကို ရဟန်းတို့အား ဘုရားရှင်ဟောတော်မူသည့်သုတ်။


---

မိတ္တသုတ် သည် မြတ်စွာဘုရားဟောကြားတော်မူခဲ့သည့် သုတ္တန်တစ်ခု ဖြစ်သည်။ ဤသုတ္တန်တွင် မြတ်စွာဘုရားသည် တရားငါးမျိုးတို့နှင့် ပြည့်စုံသော ရဟန်းကို အဆွေခင်ပွန်းဟူ၍ မမှီဝဲအပ်ကြောင်းနှင့် တရားငါးမျိုးတို့နှင့် ပြည်စုံသော ရဟန်းကို အဆွေခင်ပွန်းဟူ၍ မှီဝဲအပ်ကြောင်းကို ဟောကြားတော်မူခဲ့သည်။

ကိုးကား
-------

1. ↑  -သံ၊၁၊၃၄။ သံ၊မြန်၊၁၊၃၄။ သံ၊ဋ္ဌ၊၁၊၈၇။ သံ၊ဋီ၊၁၊၁၂၉။

-သံယုတ္တနိကာယ၊ သဂါထာဝဂ္ဂသံယုတ္တ၊ ၁-ဒေဝတာသံယုတ္တ၊ ၆-ဇရာဝဂ္ဂ၊ တတိယသုတ်။
2. ↑  -သံ၊၃၊၁၆၅။ သံ၊မြန်၊၃၊၁၇၀-၁။

-သံယုတ္တနိကာယ၊ မဟာဝဂ္ဂသံယုတ္တ၊ ၃-သတိပဋ္ဌာနသံယုတ္တ၊ ၅-အမတဝဂ္ဂ၊ အဋ္ဌမသုတ်။
3. ↑  -သံ၊၃၊၃၈၀-၁။ သံ၊မြန်၊၃၊၃၈၇။

-သံယုတ္တနိကာယ၊ မဟာဝဂ္ဂသံယုတ္တ၊ ၁၂-သစ္စသံယုတ္တ၊ ၃-ကောဋိဂါမဝဂ္ဂ၊ ဆဋ္ဌသုတ်။
4. ↑  -အံ၊၁၊၂၈၉။ အံ၊မြန်၊၁၊၃၀၆။

-အင်္ဂုတ္တရနိကာယ၊ တိကနိပါတ၊ ၃-တတိယပဏ္ဏာသက၊ (၁၄) ၄-ယောဓာဇီဝဝဂ္ဂ၊ တတိယသုတ်။
5. ↑  -အံ၊၂၊၁၅၁။ အံ၊မြန်၊၂၊၁၉၀-၁။ အံ၊ဋ္ဌ၊၃၊၅၂။

-အင်္ဂုတ္တရနိကာယ၊ ပဉ္စကနိပါတ၊ ၃-တတိယပဏ္ဏာသက၊ (၁၅) ၅-တိကဏ္ဍကီဝဂ္ဂ၊ ပဉ္စမသုတ်။
6. ↑  -အံ၊၂၊၃၆၈-၉။ အံ၊မြန်၊၂၊၄၆၃-၄။

-အင်္ဂုတ္တရနိကာယ၊ ဆက္ကနိပါတ၊ ၂-ဒုတိယပဏ္ဏာသက၊ ၇-ဒေဝတာဝဂ္ဂ၊ တတိယသုတ်။
7. ↑  -အံ၊၂၊၄၂၁။ အံ၊မြန်၊၂၊၅၃၂-၃။

-အင်္ဂုတ္တရနိကာယ၊ သတ္တကနိပါတ၊ ၄-ဒေဝတာဝဂ္ဂ၊ ပဉ္စမသုတ်။
8. ↑  -အံ၊၂၊၄၂၂။ အံ၊မြန်၊၂၊၅၃၃။

-အင်္ဂုတ္တရနိကာယ ... ဆဋ္ဌသုတ်။
9. ↑  ပခုက္ကူမြို့ မဟာဝိသုတာရာမတိုက်၊ သာသနဓဇ သိရီပဝရ ဓမ္မာစရိယ၊ B.A (ဝိဇ္ဇာဂုဏ်ထူး-သီရိလင်္ကာ)၊ အဂ္ဂမဟာပဏ္ဍိတ ဘဒ္ဒန္တ ကေလာသမဟာထေရ် **တိပိဋကသူစိကျမ်း** နှင့် နိုင်ငံတော်ပရိယတ္တိသာသနာ့ တက္ကသိုလ် (ရန်ကုန်) ဒုတိယပါမောက္ခချုပ်၊ အဂ္ဂမဟာပဏ္ဍိတ ဘဒ္ဒန္တကုမာရထေရ် **တိပိဋက သုတ္တသူစိ ဝိဘာဝိနီ**
10. ↑  *အင်္ဂုတ္တရနိကာယ်၊ အင်္ဂုတ္တိုရ်ပါဠိတော် မြန်မာပြန်၊ ပဉ္စကနိပါတ်၊ ၃-တတိယပဏ္ဏာသက (တတိယသုတ်ငါးဆယ်)၊ (၁၅) ၅- တိကဏ္ဍကီဝဂ် ၆ - မိတ္တသုတ်*။